Modul
Vsebina
Kazalo 🔎︎

# Funkcija InputBox

Pokaže poziv in pogovorno okno, v katerega lahko uporabnik vnese svoje besedilo. Vneseno besedilo se priredi spremenljivki.

Ukaz InputBox je udoben način za vnos besedila prek pogovornega okna. Potrdite vneseno s tem, da kliknete V redu ali da pritisnete vnašalko. Vneseno besedilo se vrne kot povratna vrednost funkcije. Če pogovorno okno zaprete s Prekliči, bo InputBox vrnila prazen niz ("").

## Skladnja:

    InputBox (Sporočilo As String[, Naslov As String[, Privzeto As String[, x_pol As Integer, y_pol As Integer]]]])

## Vrnjena vrednost:

String

## Parameter:

Sporočilo: Niz, ki se prikaže kot sporočilo v pogovornem oknu.

Naslov: Niz za naslovno vrstico v pogovornem oknu.

Privzeto: niz, ki se prikaže kot privzeto besedilo v polju za besedilo, če uporabnik ne vnese ničesar.

x_pol: Celoštevilski izraz, ki določa vodoravni položaj pogovornega okna. Položaj je absolutna koordinata in ni povezana s programom, v katerem teče.

y_pol: Celoštevilski izraz, ki določa navpični položaj pogovornega okna. Položaj je absolutna koordinata in ni povezan s programom, v katerem teče.

Če x_pol in y_pol izpustite, se bo pogovorno okno nahajalo na sredi zaslona. Položaj določimo v twipih.

## Primer:

    Sub ExampleInputBox

    Dim sText As String

        sBesedilo = InputBox ("Prosimo, vtipkajte stavek:","Dragi uporabnik")

        MsgBox ( sBesedilo , 64, "Za potrditev stavka")

    End Sub